Aprillis hakkab õues kvantiteedi asemel võimust võtma kvaliteet. Ehk siis lumevallide asemel tuleb kusagilt lagedale matemaatika. Õue matemaatika määrab õueruumi  meetrika ehk siis selle, kas peale jääb tavaline eukleidiline ruum või hoopis kõver Riemanni ruum või kaardus Lobatševski ruum. Aeg, mis talvel lõpuks tundus et hoopis seiskus, hakkab jälle käima ja haagib end ruumi külge. Neli iidset kosmilist elementi vesi, tuli, maa ja õhk aga vallanduvad kogu täiega.